Acxni̱ xka­ka­ko̱lh amá tzi̱sní tata­mac­xtu­mi̱pá xana­puxcun cura chu xma̱­kalh­ta­hua­ke̱­nacán judíos xa̱hua lak­ko̱­lu­tzi̱nni,
y tachí̱n tále̱lh Jesús nac xla­catí̱n ma̱pek­si̱ná Pilato.
Xlá ma̱ka­lha­pá­li̱lh Jesús y kalhás­quilh:
—¿Pi̱ xli̱­ca̱na huix xreycán judíos?
Jesús kálh­ti̱lh:
—Xli̱­ca̱na hua̱ntu̱ qui­lhuámpa̱t porque aquit xli̱­ca̱na rey —huá­nilh.
Y hua̱nti̱ xta­si̱­tzi̱niy catu̱huá tzú­culh tali̱­ya̱­huay taaksaní̱n.
Pilato tá̱yalh y huá­nilh Jesús:
—¿Lácu pi̱ ni̱tu̱ cati­kalh­tí̱­nanti?
¿Pi̱ ni̱ kax­pata pi̱ catuhuá tali̱­ya̱­huamá̱n u̱ma̱ko̱lh lac­chix­cu­huí̱n?
Pero Jesús ni̱tu̱ kalh­tí̱­nalh y huá xla­cata niaj cátzi̱lh Pilato túcu naka­lhas­quín.
Acxni̱ xlak­chá̱n xapa̱xcua taak­spun­tza̱lí̱n xli̱s­ma­ni̱ni̱t Pilato xmak­xtéka cha̱tum tachí̱n porque chuná xta­li̱s­quiniy pu̱tum lac­chix­cu­huí̱n.
Y nac pu̱la̱­chi̱n xta­nu̱ma cha̱tum tachí̱n xuanicán Bar­rabás chu xcompañeros hua̱nti̱ xta­ma̱­la­ca­tzu­qui̱ni̱t tasi̱tzi nac xca̱­chi­qui̱ncán y lhu̱hua cris­tianos xta­mak­ni̱ni̱t.
Y caj li̱puntzú tachilh lhu̱hua cris­tianos,
tzú­culh tas­quiniy Pilato xla­cata naca̱­mak­xtekniy cha̱tum tachí̱n cumu la̱ xta­li̱s­ma­ni̱ni̱t.
Pero Pilato ca̱ka­lhás­quilh:
—¿Pi̱ lacas­qui­ná̱tit hui­xinín cac­mák­xtekli xreycán judíos?
Porque Pilato xca­tzi̱y pi̱ caj xta­quic­lhca­tzán xana­puxcun cura por eso xta­li̱­ma­ca­ma̱x­qui̱ni̱t.
Pero xana­puxcun cura la̱li̱­huán tzú­culh tama̱­kalh­chu­hui̱ni̱y cris­tianos la̱qui̱ mejor catás­quilh xla­cata camak­xtékca Bar­rabás.
Pilato ca̱ka­lhas­quimpá:
—¿Y túcu lacas­qui­ná̱tit nac­tla­huaniy a̱má chixcú hua̱nti̱ hui­xinín hua­ni­yá̱tit xreycán judíos?
Xli̱­pu̱tum cris­tianos tzú­culh taqui­lhán:
—¡Cape­kex­to­ko­huaca nac cruz!
Pilato ca̱hua­nipá:
—¿Pero túcu ni̱tlá̱n tla­huani̱t?
Pero xlacán caj tzu­cupaj taqui­lhán:
—¡Cape­kex­to­ko­hua­cá­calh nac cruz!
Cumu Pilato ni̱ xla­cas­quín tícu nasi̱­tzi̱niy pus huá li̱mák­xtekli Bar­rabás y ma̱pek­sí̱­nalh xla­cata nake̱s­nokcán Jesús,
aca­li̱stá̱n ca̱ma­ca­má̱x­qui̱lh tropa la̱qui̱ xlacán nata­pe­kex­to­ko­huacay nac cruz.
Ama̱­ko̱lh tropa tále̱lh ca̱la­kuá̱n pero cxpu­lacni xpu̱­ma̱­peksí̱n Pilato anta­nícu pu̱tum tropa xta­ta­mac­xtú­mi̱ni̱t.
Xlacán tama̱­lák­xtulh clháka̱t Jesús y tama̱­lhá­ke̱lh mactum xapu̱s­ta­pu̱hua lháka̱t cumu la̱ xla rey,
y taacuíli̱lh nac xak­xa̱ka aktum corona xla lhtucú̱n.
Y tzú­culh tama̱­tasi̱y:
—¡Cane̱c­xni­cahuá cala­tá­ma̱lh xreycán judíos!
Tzú­culh taliak­snokmi̱y kantum lasasa y tala­ca­chuj­má­ni̱lh,
tala­ka­ta­quilh­pú̱­talh y tata­tzo­kos­tá­nilh xta̱­chuná cumu la̱ tla­huacán nac xla­catí̱n cha̱tum rey.
Acxni̱ tali̱­ka­ma̱­nan­ko̱lh,
tama̱­lák­xtulh a̱má xapu̱s­ta­pu̱hua lháka̱t y huá tama̱­lhá­ke̱lh hua̱ntu̱ luu clháka̱t Jesús.
Aca­li̱stá̱n tata­mác­xtulh nac quilhtí̱n y tále̱lh antaní nape­kex­to­ko­hua­cacán nac cruz.
Cha̱tum chixcú xalac Cirene xuanicán Simón xla­ka­huasán xca̱­hua­nicán Ale­jandro y Rufo,
xlá xqui̱­tas­pitma nac xca̱­tu­huá̱n y antá xti̱­tax­tuma antaní xta­la­yá̱­nalh tropa acxni̱ tachi­pa­pá̱x­tokli maka­pi­tzí̱n tropa y akchú tama̱­lé̱­ni̱lh xcruz Jesús.
Antá lé̱n­calh Jesús nac aktum ke̱stí̱n xuanicán Gól­gota.
Eé tachu­huí̱n huam­putún:
Cxac­lúcut Ni̱n.
Acxni̱ antá li̱chá̱n­calh Jesús,
ma̱x­quí̱­calh nahuay cuchu hua̱ntu̱ xlak­ma­ca̱n­cani̱t lí̱cuchu la̱qui̱ ni̱ namaklh­ca­tzi̱y hua­nicán mirra.
Xlá caj ma̱ka­lhua̱ní̱­calh y ni̱ hualh.
Ca̱mak­na­ja̱tza hora xuani̱t acxni̱ pekex­to­ko­hua­cá­calh nac cruz.
Ama̱­ko̱lh tro­pajni tzú­culh tali̱­macá̱n suerte clháka̱t Jesús la̱qui̱ xatícu nalak­chá̱n.
Nac xacpú̱n cruz xto­ko­hua­cá­calh pi̱tzu̱ pák­lha̱t antá xuan túcu xpa̱­la­cata xli̱­mak­ni̱­cani̱t,
y nac pák­lha̱t chiné xta­tzokni̱t:
“Huá eé chixcú xreycán judíos.”
Y na̱ antá xca̱­pe­kex­to­ko­hua­ca­cani̱t cha̱tiy kalha̱­naní̱n,
cha̱tum xpek­stácat Jesús y cha̱tum xpek­xuqui.
Pus chuná li̱kan­táx­tulh hua̱ntu̱ xta­tzok­ta­hui­lani̱t nac li̱kalh­ta­huaka la̱ta tu̱ xámaj pa̱x­toka Cristo:
“Cumu la̱ cha̱tum kalha̱ná li̱ma̱x­tú­calh.”
Cati̱huá ti̱ antá xta­ti̱­taxtuy ma̱rí xta­li̱­kalh­ka­ma̱nán,
xta­ta­la­calh­cata y chiné xta­huaniy:
—¡Chi̱nchú cumu huana pi̱ nalac­tla­huaya lanca quim­pu̱­si­cu­lancán y caj liaktutu quilh­ta­macú naya̱­huaya tunu a̱tzinú xatlá̱n!
¿Túcu chú lani?
¿Lácu pi̱ ni̱lay chú ta̱c­taya nac cruz y calak­ma̱x­tú­canti me̱cstu?
Maka­pi­tzí̱n xana­puxcun cura xa̱hua xma̱­kalh­ta­hua­ke̱­nacán judíos,
na̱chuná xta­li̱­kalh­ka­ma̱nán,
chiné xta­huán:
—¡Chi̱nchú cumu tla̱n ca̱ma̱­pác­salh a̱tunu cris­tianos pus chú calak­ma̱x­tú­calh sacstu!
Para xlá xli̱­ca̱na huá Cristo osuchí xreycán judíos sacstu catá̱c­talh nac cruz xla­cata naliucxi­lhá̱hu y chuná chú naca̱­naj­la­ni­yá̱hu.
Ama̱­ko̱lh kalha̱­naní̱n na̱chuná xta­li̱­kalh­ka­ma̱nán.
Amá quilh­ta­macú,
ma̱x cumu luu tas­túnut xuani̱t,
acxni̱ chu­natá la̱ta ca̱puc­suanko̱lh nac a̱má pu̱la­tama̱n y hasta ca̱mak­tutu hora xalac ca̱ko̱­tanú̱n a̱cu ca̱x­ka­kapá.
Y na̱ luu acxni­tiyá chú a̱má hora Jesús luu palha chiné ca̱tá­salh:
Eloi,
¿lama sabac­tani?
—eé tachu­huí̱n huam­putún:
“Papá Dios,
¿túcu xla­cata qui­liak­xtek­ma­ka­ni̱ta eé quilh­ta­macú?”
Maka­pi­tzí̱n lac­chix­cu­huí̱n hua̱nti̱ antá xta­la­yá̱­nalh takáx­matli y chiné tzú­culh tala̱­huaniy:
—¡Jó!
Cakax­páttit,
tasa­nima pro­feta Elías.
Cha̱tum tokosú̱n alh li̱lupa xax­cuta vinagre caj la̱ panáma̱c y ma̱aká­nu̱lh nac kantum lasasa quihui,
li̱ta­ma­ca­yá̱­hualh la̱qui̱ nahuay Jesús.
Y chiné ca̱huá­nilh maka­pi­tzí̱n:
—Cala­ke̱lh para namín ma̱cti̱y pro­feta Elías.
Amaktum luu palha tásalh Jesús y aya tuncán ni̱lh.
Acxni̱ ni̱lh Jesús a̱má lanca lháka̱t xlí­la­kat­la­pa­nancán nac lanca pu̱si­culan xalac Jeru­salén pu̱maka­tiy huá la̱ta sacstu talác­xti̱tli tzu­cuchá ta̱lhmá̱n hasta tu̱tzú.
Cha̱tum capitán romano antá xlaya lacatzú antaní xuaca Jesús,
xlá hua̱k káx­matli lácu chu­huí̱­nalh y úcxilhli acxni̱ ni̱lh.
Xlá chiné huá:
—Xli̱­ca̱na,
eé chixcú Xka­huasa Dios xuani̱t.
Y antá na̱ caj mákat xta­la­ca­mi­yá̱­nalh maka­pi­tzí̱n lac­chaján,
na̱ antá xlaya María Mag­da­lena,
María xtzí San­tiago xatajú y José,
xa̱hua Salomé.
Uma̱­kó̱lh lac­chaján xta­sta̱­la­nit­la̱­huani̱t Jesús acán cani̱huá xan,
y xlacán xta­mak­ta̱­yani̱t acxni̱ xla­ma̱chá nac Gali­lea.
Xa̱hua antá xta­yá̱­nalh a̱maka­pi­tzí̱n lhu̱hua lac­chaján hua̱nti̱ lac­xtum xta­ta̱­mini̱t Jesús nac Jeru­salén.
Acxni̱ xko̱­ta­nu̱yá a̱má a̱hua­tiyá quilh­ta­macú acán tla̱n scujcán porque xta­ma̱­ko̱­taní̱n quilh­ta­macú acxni̱ pu̱tum judíos xta­jaxa,
milh cha̱tum tali̱­pa̱hu chixcú hua̱nti̱ na̱ xmak­ta­peksi̱y nac xpu̱­ma̱­pek­si̱ncán judíos nac Jeru­salén xuanicán José xlá xalac Ari­matea.
Eé tla̱n chixcú xuani̱t,
xli̱­pa̱­huán Dios y xkalh­ka­lhi̱ma acxni̱ Dios nali̱mín lak­táxtut.
José kálhi̱lh li̱ca­mama y tánu̱lh nac xpu̱­ma̱­peksí̱n Pilato,
huá­nilh xla­cata camá̱x­qui̱lh quilh­ta­macú naán ma̱cti̱y xti­yat­li̱hua Jesús.
Pilato cacs lacáhua acxni̱ cátzi̱lh pi̱ aya xni̱ni̱t Jesús y tasá­nilh capitán xla­cata naka­lhas­quín para xli̱­ca̱na aya xni̱ni̱t.
Acxni̱ huá­nilh capitán pi̱ xli̱­ca̱na aya xni̱ni̱t xlá má̱x­qui̱lh tala­cas­quín José xla­cata cale̱lh xti­yat­li̱hua Jesús.
José tamá̱­hualh mactum sábana y alh ma̱cti̱y nac cruz xti­yat­li̱hua Jesús,
huá li̱pu̱­mák­suitli,
y aca­li̱stá̱n má̱c­nu̱lh nac aktum tahuaxni hua̱ntu̱ aya xuaxcani̱t nac xlacán sipi y li̱huana̱ li̱la­ka­tá­lalh aktum lanca chí­huix antaní xlac­ta­nu̱cán.
María Mag­da­lena y María xtzí José xlacán taúcxilhli antaní ma̱c­nú̱­calh.
Ti̱tax­tu­ko̱lh sábado acxni̱ ni̱ti̱ cscuja,
y acxni̱ tzí̱­sualh hua­tiyá a̱má quilh­ta­macú,
María Mag­da­lena,
María xtzí José y San­tiago,
xa̱hua Salomé,
xlacán táalh tata­ma̱­huay xala­cuán per­fumes la̱qui̱ nataán tali̱t­la­hua­pu̱xtuy xti­yat­li̱hua Jesús.
Li̱cha̱lí domingo luu laca­tzi̱sa tatá̱­qui̱lh y táalh antaní xma̱c­nu̱­cani̱t Jesús cajcu xtax­tu­ma̱chi chi­chiní.
Sac­stucán chiné xta­la̱­hua­ni­ti̱­lhay:
—¿Tícu chú nama̱­ta­ke̱nu̱y cahuá a̱má lanca chí­huix hua̱ntu̱ laca­hui­li̱­cani̱t a̱má lhucu?
Pero acxni̱ tácha̱lh taúcxilhli pi̱ ta̱má lanca chí­huix hua̱ntu̱ xli̱­la­ka­ta­la­cani̱t nac lhucu aya xma̱­ta­ke̱­nu̱­cani̱t.
Tatá­nu̱lh tzinú nac xpu̱­lacni lhucu y antá taúcxilhli pi̱ xuí cha̱tum kahuasa,
pero luu sna­papa xlháka̱t y pu̱lhmá̱n hua̱ntu̱ clha­ka̱ni̱t,
xlacán luu la̱n tape̱­cualh.
Pero xlá chiné ca̱huá­nilh:
—Ni̱ cape̱­cuántit.
Hui­xinín putza­yá̱tit Jesús xalac Naza­ret hua̱nti̱ pekex­to­ko­hua­cá­calh nac cruz.
Pero xlá aya lacas­ta­cuánalh nac ca̱li̱ní̱n.
Ma̱squi luu caucxílhtit uú ni̱ti̱ antaní xta­ra­mi̱­cani̱t.
Xa̱huachí capi­tittá y caca̱­hua­ni­pítit xdis­cí­pulos xa̱hua Pedro xla­cata pi̱ naca̱­pu̱­la­niyá̱n naán a̱má nac Gali­lea y antá naucxi­lha̱­pítit porque chuná tica̱­huanín.